

J A V N I P O Z I V

za učešće u Programu podrške poduzetništvu na području Grada Goražda

Pozivaju se sve zainteresovane osobe koje žele pokrenuti vlastiti posao da se prijave za učešće u Programu podrške razvoju malih biznisa.

**Ko se može prijaviti ?**

Pravo na učešće u Programu podrške razvoju poslovnih ideja i biznisa, imaju punoljetne, nezaposlene osobe koje žele registrovati posao na području grada Goražda. Prednost za učestvovanje u procesu pružanja podrške razvoju poslovne ideje i biznisa, imati će:

* Trenutno nezaposleni mladi muškarci i žene (18-35 godina)
* Nezaposlene žene
* Lica sa invaliditetom

**Kroz program podrške učesnike očekuje:**

* Program podrške za ukupno 20 kandidata, koji će dobiti priliku za učestvovanje u trodnevnoj obuci “Kako doći do poslovne ideje” i “Kako pokrenuti posao”,
* Podrška u oblasti poslovnog planiranja,
* Bespovratna finansijska sredstva u iznosu do 8.000 KM za realizaciju 5 najuspješnijih poslovnih ideja,
* Poslovno mentorstvo u prvoj godini poslovanja i umrežavanje sa srodnim poduzetnicima.

**Način prijave**

Zainteresovani kandidati treba da popune prijavni obrazac koji je dostupan na web stranici [www.mrezaobrazovanja.ba](http://www.mrezaobrazovanja.ba) , [www.gorazde.ba](http://www.gorazde.ba) ili u prostorijama gradske uprave – kancelarija br. 20.

Rok za podnošenje prijava je **20. decembar do 15:00 časova** na adresu: Grad Goražde, Maršala Tita br. 2, Goražde 73 000 poštom ili lično, u zatvorenoj koverti s naznakom **„Prijava na Javni poziv Podrška razvoju malih biznisa“ u okviru projekta „Novi pristup kreiranju radnih mjesta: Inovacijama ka prosperitetnom tržištu rada“**

Puni Javni poziv za učešće u Programu podrške poduzetništvu pronađite na linku u opisu.

*Program realizuju partneri u okviru projekta “ Novi pristup kreiranju radnih mjesta: Inovacijama ka prosperitetnom tržištu rada“ koji se provodi u okviru prjekta “Podrška Evropske unije lokalnim partnerstvima za zapošljavanje – Faza II” koji finansira Evropska unija a realizuje Međunarodna organizacija rada (MOR).*